Lolland-Falsters Stifts-Tidende, 1843-05-06
Af Fædrelandet meddele vi Følgende: Publicum, der i lang Tid ikke har hørt noget til de Underhandlinger, som vor Communalbestyrelse igjennem et herværende Handelshuus staaer i med et fransk Compagni, om at oplyse Hovedstaden med Gas, vil vistnok glæde sig ved at erfare, at Udsigten til, at dette Foretagende endelig vil komme istand, begynder at bedre sig og for en stor Deel vil komme til at beroe paa Publicum selv. Ved ere nemlig de Vilkaar, som Communen seer sig istand, til at byde for Gasbelysningen i Gaderne, ikke af den Natur, at Entrepreneuren derved kan see sig sikkret for Tab, men hvad der fra denne Side mangler, kan erstattes ved en desto større Afsætning til Private, og det vil saaledes afhænge at den Deeltagelse, Sagen møder hos Publicum, hvorvidt Kjøbenhavn skal blive deelagtig i et Gode, som de fleste store Stæder alt i længere Tid har været i Besiddelse af. Følgende paalidelige Oplysninger og de pecunaire Fordele ved Anvendelsen af Gas fremfor de sædvanlige Belysningsmidler turde maaskee derfor netop i dette Øieblik læses med Jnteresse af Mange. En simpel Gasflamme, frembragt ved 1/2 Cubikfod Gas i Timen, brænder med en Lyskraft, lig et Talglys til 8 paa Pd., eller en med enkelt Væge forsynet Trappelampeaf sædvanlig Construction; men en argandsk Gasflamme, frembragt ved 2 1/2 Cubikfod i Timen, brænden med en Lyskraft af 8 Talglys til 8 paa Pd., eller som to argandske Olielamper, der som bekjendt hver især ikke lyser stærkere end 4 Talglys eller sædvanlig rundvægede Lamper. Antage vi nu, som vi have Grund til, at Prisen for Gas ikke vil overstige hvad der i Udlandet betales, nemlig omtrent 1/2 s. for en Cubikfod i Timen, saa vil altsaa en enkelt Flamme, af Lyskraft som et Talglys til 8 paa Pd. eller en Trappelampe, kunne haves for omtrent halv Priis imod denne, og en argandsk Flamme med 8 Gange saa stærkt Lys for noget mindre end 1/2 af den nuværende Priis, nemlig for 7 1/2 s. i 6 Timer, medens 1 Pd. Lys omtrent koster 25 s. Da dog denne Samstilling sjeldnere vil indtræffe i Praxis, skulle vi hellere gjøre den med ar gandske Olielamper, som er den bedste nuværende Belysning vi kjende, og som jo næsten udelukkende anvendes i Boutiker, der vel ville være de Steder, hvortil Gasbelysningen fortrinlig egner sig. En argandsk Olielampe, der lyser som 4 Talglys til 8 paa Pd., koster i Timen omtrent 1 1/2 s. eller i 6 Timer 9 s.; en lignende Gasflamme, der lyser dobbelt saa godt, eller som to saadanne Lamper, koster efter foranførte ikkun 7 1/2 s., altsaa mindre. Vilnu en Handlende, Restaurateur, Conditor, eller anden Mand, der daglig oplyser et stort Rum, ikke have bedre Belysning end nu, kan han med Gas forskaffe sig den for mindre end Halvdelen af hans nuværende Udgivt, men tænker han mindre paa at svare, end paa at gjøre sit Locale tiltrækkende for Publicum ved brillant Oplysning, behøver han, naar Gas først almindelig indføres her, ikke at udgive meer end nu, saameget mindre som det vist heller ikke vil udeblive her, hvad overalt andetsteds, hvor Gasbelysningen er almindelig, finder Sted, at nemlig Compagniet giver den, der abonerer for stadig Belysning hele Aaret igjennem, 6 Timer daglig i Gjennemsnit, en Rabat i ovenanførte Priis, der omtrent vil dække den ved det første Anlæg medgaaende Sum, som i intet Tilfælde kan blive betydelig, især naar derfra drages hvad der vil indkomme ved Salget af de nu brugelige Olielamper.